**REGULAMENT OFICIAL AL**

**CURSURILOR DE ȘAH**

**SCOPUL CURSURILOR**

Scopul principal al cursurilor de șah este de a oferi copiilor oportunitatea de a dezvolta abilități în jocul de șah, promovând gândirea strategică, concentrarea, luarea deciziilor,dezvoltarea abilităților cognitive și spiritul competitiv într-un mediu stimulativ, educațional și distractiv.

**ELIGIBILITATE**

Cursurile sunt destinate tinerilor cu vârste cuprinse între 8 și 18 ani. Participarea este gratuită și se adresează celor care au experiență în jocul de șah, nivel mediu si avansat.

**DURATĂ**

Cursurile se vor desfășura săptămânal, incepând cu data de 27 ianuarie 2024, sambata, de la ora 10:00, pe o perioadă de 6 săptămâni. Fiecare sesiune de curs va dura 50 de minute.

În săptămâna a 7-a, mai exact pe data de 9 martie 2024, sâmbăta, la ora 10:00, se va organiza **Turneul de sah**. Toți cei înscriși la curs sunt invitați să participe la acest eveniment. Pentru a lua parte la Turneul de șah, participanții trebuie să-și creeze un cont gratuit pe lichess.org. Acest turneu intern oferă oportunitatea de a aplica cunoștințele dobândite și de a-și testa nivelul de competitivitate.

**CALENDAR**

5 ianuarie – 19 ianuarie - **Perioada de înscriere**

Sambata, 20 ianuarie, ora 10:00 – **Testarea participantilor (**prin **Zoom)**

Miercuri, 24 ianuarie – **Anuntarea participantilor selectati** in urma rezultatelor testarii

27 ianuarie – 2 martie – **Desfasurare cursuri:**

* Sambata, 27 ianuarie, ora 10:00 – Cursul 1 – online, Zoom
* Sambata, 3 februarie, ora 10:00 – Cursul 2 – online, Zoom
* Sambata, 10 februarie, ora 10:00 – Cursul 3 – online, Zoom
* Sambata, 17 februarie, ora 10:00 – Cursul 4 – online, Zoom
* Sambata, 24 februarie, ora 10:00 – Cursul 5 – online, Zoom
* Sambata, 2 martie, ora 10:00 – Cursul 6 – online, Zoom

Sambata, 9 martie, ora 10:00 – **Competitie** -**Turneul de sah (**online, lichess.org)

**PARTICIPARE ȘI ANGAJAMENT**

Participarea regulată și angajamentul sunt esențiale pentru progresul în cadrul cursurilor.

Părinții sau tutorii sunt încurajați să sprijine participarea constantă a copiilor la cursuri.

**ÎNSCRIERE**

Înscrierile la cursul de sah sunt gratuite și se fac online, de către părinții sau tutorii legali, completând Formularul de înscriere, disponibil pe site-ul oficial [www.fundatiadanvoiculescu.ro](http://www.fundatiadanvoiculescu.ro).

Participanții vor fi selectați in baza rezultatelor testarii, în funcție de disponibilitatea locurilor.

Participanții selectați vor fi anunțați prin e-mail de catre FDVDR.

**CONȚINUTUL CURSURILOR**

Cursurile vor acoperi aspecte teoretice și practice ale jocului de șah, inclusiv mișcările pieselor, strategii de bază și tactici:

1. Principii in deschidere   
2. Analiza pozitiei   
3. Idei tactice (atac dublu, atac prin descoperire)   
4. Idei tactice (contraatac, legarea, ademenirea)   
5. Finaluri de pioni  
6. Tipuri de maturi

**METODOLOGIA DE PREDARE**

Cursurile vor fi predate de instruitori calificați, cu un accent pe metode interactive și practice pentru a asigura înțelegerea și aplicarea practică a conceptelor.

**NECESAR DE ECHIPAMENT**

Este obligatoriu ca fiecare copil să dispună de un calculator sau dispozitive conectate la internet, precum și să aibă un cont gratuit pe Zoom și un cont gratuit pe lichess.org.

**CERTIFICARE**

La finalul programului, participanții care completeaza cu success cursurile vor primi un certificat de participare de la FDVDR.

# PROTECTIA DATELOR PERSONALE

Prin completarea formularului de înscriere și participarea la cursuri va exprimati acordul ca FDVDR sa prelucreze datele dumneavoastra personale in vederea derularii activitații sale, a transmiterii de informatii de interes general si despre proiectele sale, de asemenea confirmati ca ati citit si sunteti de acord cu POLITICA DE CONFIDENTIALITATE a site-ului [www.fundatiadanvoiculescu.ro](http://www.fundatiadanvoiculescu.ro/).

Datele personale vor fi prelucrate pentru întreaga durată a desfășurării proiectului sau până la retragerea consimțământului dumneavoastră. De asemenea, datele prelucrate pot fi transmise către partenerii noștri din cadrul acestui proiect și către autoritățile statului, la solicitarea legitimă a acestora.

In cadrul cursurilor organizate de Fundația Dan Voiculescu pentru Dezvoltarea României sunt realizate materiale video si foto care ulterior sunt folosite in scopuri promotionale prin publicarea pe site-ul, paginile de social media, canalul de youtube etc. proprii sau pe cele ale partenerilor.

De asemenea materialele foto si video pot folosite pentru realizarea de spoturi de promovare difuzate pe canale de televiziune nationale.

Datele colectate si utilizarea acestora:

Datele de identificare ale copilului (nume, prenume, data nașterii, localitatea, scoala, medii) – datele sunt folosite pentru realizarea evidenței participanților la cursurile fundației, precum și a repartizării acestora în grupele potrivite, conform varstei, aptitudinilor etc

Numarul de telefon – este utilizat pentru comunicari SMS și audio privind programul înscrierilor, cursurilor și activităților, precum și a diferitelor detalii organizatorice

Adresa de e-mail – este utilizată pentru transmiterea de comunicări, oferte, informări, etc

**DISPOZIȚII FINALE**

Fundația de Excelență își rezervă dreptul de a aduce modificări regulamentului, cu notificare prealabilă părinților și participanților.

**CONTACT**

Orice întrebări sau nelămuriri pot fi adresate FDVDR prin intermediul contactelor disponibile pe site-ul oficial [www.fundatiadanvoiculescu.ro](http://www.fundatiadanvoiculescu.ro).

Prin înscrierea la cursurile gratuite de șah, participanții și părinții/tutorii lor acceptă și se angajează să respecte regulamentul de mai sus.